བཀའ་བསྡུ་དང་པོ་དང་གཉིས་པ་གསུམ་པ་སོགས་མ་བྱས་པའི་ཡར་སྔོན་དུ་གསུང་རབ་ལ་མཚན་བྱང་ཟུར་དུ་བཏགས་མེད་པར་མངོན།གང་ཡིན་ཟེར་ན།ཐོག་མར་རྒྱ་གར་འཕགས་པའི་ཡུལ་དུ་དུས་རབསཔའི་ནང་དུ་གསུང་རབ་ཁག་གླེགས་བམ་དུ་བསྒྲུབ་དུས་གསུང་རབ་དེ་དག་གི་སྟེང་དུ་ལྡེབ་གྲངས་དང་མཚན་བྱང་འགོད་སྲོལ་མེད་སྟབས་གསུང་རབ་བྲིས་མ་དེ་དག་གོང་འོག་འཁྲུགས་པ་དང་ཐ་ན་གསུང་རབ་ཀྱི་ལྡེབ་གྲངས་རྒྱབ་མདུན་ཡང་འབྱེད་དཀའ་བའི་གནས་ཚུལ་ཐོན་གྱི་ཡོད།གནས་ཚུལ་དེ་དག་མི་ཡོང་བའི་སླད་དུ་གསུང་རབ་ཀྱི་མདུན་ངོས་དེ་ངོས་འཛིན་སླ་བའི་ཆེད་དུ་ལྡེབ་གྲངས་ཀྱི་མདུན་ངོས་འགོ་ཚུགས་མ་ཐག་ཏུ་ཨོཾ་ཡིག་ལ་བཅོལ་གནང་གི་ཡོད་ཙང་།གསུང་རབ་ཇི་ཙམ་འཁྲུགས་ཀྱང་ང་ཚོས་གསུང་རབ་ཀྱི་མདུན་ངོས་དང་རྒྱབ་ངོས་གཉིས་སྟབས་བདེའི་སྒོ་ནས་འབྱེད་ཐུབ་པ་ནི།གསུང་རབ་སྨྲ་བ་དགེ་འདུན་ཆོས་འཕེལ་གྱིས་དབུ་ཤོག་གི་དང་པོ་ལ་ཨོཾ་ཞིག་བྲིས་པ་མ་གཏོགས་གཞན་ལྡེབ་རེ་རེའི་མགོ་ལ་ཏིང་ཀྱོག་སོགས་བྲིས་པ་ཡང་མི་སྣང་བས་ཁ་ཐོར་ཚེ་ལྡེབ་ཀྱི་ཉིན་སྲིབ་གང་ཡིན་ཀྱང་མི་ཤེས།ཞེས་པ་ལས་དུས་རབསསྐབས་སུ་གསུང་རབ་ཁག་ཡི་གེ་བས་རེག་ཟིག་ཏུ་དབབ་པའི་སྐབས་ལ་དཔེ་མིང་ཟུར་དུ་བྲིས་མེད་པར་སྣང་།རྗེས་སོར་གསུང་རབ་ཀྱི་ཐོག་ཏུ་ལྡེབ་གྲངས་འགོད་སྲོལ་བྱུང་བ་དང་སྦྲགས་ལྡེབ་གྲངས་རྣམས་གཅིག་ཏུ་སྡེབས་པ་ལས་གསུང་རབ་དེའི་ནང་དོན་རྟོགས་སླ་བའི་ཆེད་དུ་གསུང་རབ་དེའི་མཚན་བྱང་དབུ་ཤོག་ཏུ་བྲིས་པར་མངོན།དེའི་རྗེས་ནས་གསུང་རབ་ཁག་གི་མཚན་དབུ་ཤོག་ཏུ་འགོད་པའི་སྲོལ་དེ་རྒྱུན་འཛིན་གནང་བ་དང་སྦྲགས་དུས་རབསནས་བཟུང་སྙན་གཞུང་གི་འཆད་ཉན་རྒྱ་ཆེར་འཕེལ་བའི་སྟབས་ཀྱིས་སྙན་ངག་གིས་ཤན་ཞུགས་པའི་མཚན་བྱང་སྙན་ཆ་ལྡན་ཞིང་ཚིགས་བཅད་ཀྱིས་ལམ་ནས་ཀྱང་འབྲི་སྲོལ་བྱུང་།དུས་རབསཔའི་རྗེས་ནས་བོད་ཀྱི་གསུང་རབ་ཁག་ལ་ཡིག་རིགས་གཅིག་ཁོ་ན་མ་ཡིན་པར་མཚན་བྱང་སུམ་འབིད་དང་ཤན་སྦྱར་སོགས་བྱུང་ཞེས་པ་དེ་དག་ལས་བོད་ཀྱི་དཔེ་རྙིང་གི་མཚན་བྱང་གི་འགྱུར་བ་རགས་ཙམ་ཞིག་ཤེས་ཐུབ་བོ།།